Case ID: 1193825
Sentence 8: Cavabdehin mövqeyi aşağıdakı kimi olmuşdur:“Təhsil Nazirliyindən daxil olmuş xx.xx.2019-cu il tarixli C-LL005/11-24 nömrəli məktuba cavab olaraq İddiaçı təkrar müraciətinə UNEC-də aidiyyəti üzrə baxılmışdır.Bildiririk ki, İddiaçı "Valideynlərini itirmiş və valideyn himayəsindən məhrum olmuş uşaqların sosial müdafiəsi haqqında" Azərbaycan Respublikası Qanununun 5-ci maddəsinin 3-cü hissəsində qeyd edilən "Valideynlərini itirmiş və valideyn himayəsindən məhrum olmuş uşaqlara, habelə onların arasından olan şəxslərə tam dövlət təminatından əlavə, həmin təhsil müəssisəsində və müvafiq icra hakimiyyəti orqanının müəyyən etdiyi elmi təşkilatın magistratura səviyyəsində müəyyən edilmiş təqaüdün iki mislindən az olmayan miqdarda təqaüd verilir, habelə istehsalat təhsili və istehsalat təcrübəsi dövründə yüz faiz əmək haqqı verilir" bəndinə istinad edərək 2019-cu ilin 18 fevral-24 may tarixləri arasında UNEC-in İV kurs tələbəsi kimi Azərbaycan Respublikasının İqtisadiyyat Nazirliyində təcrübə keçdiyinə görə ona yüz faiz əmək haqqı ödənilməsini tələb edir.